கேள்வி: கருமுக சில்லை - வகைப்பாட்டியல் என்பது என்ன?
பதில்: 1760ஆம் ஆண்டில், பிரெஞ்சு விலங்கியல் நிபுணர் மாதுரின் ஜாக் பிரிசன், மலுக்கு தீவுகள் இருந்து சேகரிக்கப்பட்ட மாதிரியின் அடிப்படையில் தனது ''பறவையியல்'' நூலில் கருப்பு முகம் கொண்ட சிலை குறித்த விளக்கத்தைச் சேர்த்தார். இவர் பிரெஞ்சு பெயரை ''Le gros-bec de Moluques'' மற்றும் இலத்தீன் ''Coccothraustes Moluccensis'' ஆகியவற்றைப் பயன்படுத்தினார். பிரிசன் இலத்தீன் பெயர்களை உருவாக்கினாலும், இவை இருசொற் பெயரீடு இணங்கவில்லை மற்றும் விலங்கியல் பெயரிடுதலுக்கான பன்னாட்டு ஆணையம் அங்கீகரிக்கப்படவும் இல்லை. 1766ஆம் ஆண்டில் சுவீடன் இயற்கை ஆர்வலர் கரோலஸ் லின்னேயஸ் தனது ''சிஸ்டமா நேச்சுரேவை'' பன்னிரண்டாவது பதிப்பினைப் புதுப்பித்தபோது, பிரிசன் முன்பு விவரித்த 240 சிற்றினங்களைச் சேர்த்தார். இவற்றில் ஒன்று கருமுக சில்லை. லின்னேயஸ் இதுகுறித்து சுருக்கமான விளக்கத்தைச் சேர்த்தார். உ''லோக்சியா மொலுக்கா'' என்ற விலங்கியல் பெயரை உருவாக்கினார். இதற்கு பிரிசனின் ஆய்வினை மேற்கோள் காட்டினார். ''மொலுக்கா'' என்ற குறிப்பிட்ட பெயர் மலுக்கு தீவுகள் தீவுகளைக் குறிக்கிறது. 1832ஆம் ஆண்டில் இங்கிலாந்து இயற்கை ஆர்வலர் வில்லியம் என்றி சைக்சால் அறிமுகப்படுத்தப்பட்ட ''உலோஞ்சூரா'' பேரினம் (உயிரியல்) இந்த சிற்றினம் இப்போது வைக்கப்பட்டுள்ளது. இந்தப் பேரினத்தின் கீழ் இரண்டு துணையினம் உள்ளன. * ''உ. மொ. மொலுக்கா'' (கரோலஸ் லின்னேயஸ், 1766) - சுலாவெசி மற்றும் அருகிலுள்ள தீவுகள், பெரும்பாலான மலுக்கு தீவுகள், காக் மற்றும் கோபியாவ் தீவுகள் * ''உ. மொ. புரோபின்குவா'' (சார்ப், 1890) – காங்கேயன் தீவுகள், சிறு சுண்டாத் தீவுகள் கிழக்கு முதல் தனிம்பார் தீவுகள் வரை
கேள்வி: கருமுக சில்லை - விளக்கம் என்பது என்ன?
பதில்: கருமுக சில்லை, கருப்பு நிற முகம், தொண்டை மற்றும் மேல் மார்பகத்தைக் கொண்டுள்ளது. முதுகு மற்றும் பின்புறம் அடர் பழுப்பு நிறமாகவும், இறக்கைகள் மற்றும் வால் கருப்பு நிறமாகவும் இருக்கும். அடிப்பகுதி மற்றும் பிடரியில் கருப்பு புள்ளிகள் அல்லது வெள்ளை நிற பட்டைகள் இருக்கும். அலகு தடிமனாகவும் இரு வண்ணத்தில் காணப்படும் மேல் தாடை அடர் நிறத்திலும் கீழ்-தாடை நீல-சாம்பல் நிறத்திலும் கால்கள் கருமையாக இருக்கும்.
கேள்வி: கருமுக சில்லை - விநியோகம் என்பது என்ன?
பதில்: கருமுகம் சில்லை இந்தோனேசியாவைப் பூர்வீகமாகக் கொண்டது. இதில் வாலேசியா தீவிலும் காணப்படும். இது கிழக்குத் திமோர் உள்ளது. இது விதைகளை உண்ணும் பறவை. புல்வெளிகளில் சிறிய மந்தைகளாகக் காணப்படுகிறது.
கேள்வி: கருமுக சில்லை - பாதுகாப்பு நிலை குறித்து விரிவாக சொல்லுங்கள்.
பதில்: கருமுகம் சில்லை பரந்த வாழிட வரம்பைக் கொண்டுள்ளது. சில இடங்களில் அதிக எண்ணிக்கையிலும் பல இடங்களில் பொதுவானதாகவும் காணப்படுவதாகக் கூறப்படுகிறது. இந்தோனேசியாவில் இதன் எண்ணிக்கை மதிப்பீடு செய்யப்படவில்லை; ஆனால் மக்கள்தொகை போக்கு சீராக இருப்பதாகத் தெரிகிறது. இந்தப் பறவைகள் அடையாளம் காணப்பட்ட சில சில அச்சுறுத்தல்களை எதிர்கொள்கிறது. பன்னாட்டு இயற்கைப் பாதுகாப்புச் சங்கம் இதன் பாதுகாப்பு நிலையை "தீவாய்ப்புக் கவலை குறைந்த இனம்" மதிப்பிட்டுள்ளது.